Document ID: 32007D0371

A BIZOTTSÁG HATÁROZATA
(2007. május 29.)
a 84/247/EGK és a 84/419/EGK határozatnak a szarvasmarhafélék törzskönyveinek tekintetében történő módosításáról
(az értesítés a C(2007) 2199. számú dokumentummal történt)
(EGT vonatkozású szöveg)
(2007/371/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szarvasmarhafélék fajtatiszta tenyészállatairól szóló, 1977. július 25-i 77/504/EGK tanácsi irányelvre (1) és különösen annak 6. cikke (1) bekezdése második, harmadik és negyedik francia bekezdésére,
mivel:
(1)
A szarvasmarhafélék fajtatiszta tenyészállataira vonatkozó törzskönyveket vezető vagy létrehozó tenyésztő egyesületek vagy szövetségek csak abban az esetben ismerhetők el hivatalosan, ha megfelelnek a 84/247/EGK bizottsági határozat (2) előírásainak.
(2)
Csak a 84/419/EGK bizottsági határozatnak (3) megfelelő szarvasmarhafélék jegyezhetők be törzskönyvbe.
(3)
A 84/419/EGK határozat nem tartalmaz különleges rendelkezéseket az új fajtákra vonatkozó törzskönyvek létrehozását illetően, és csak az ugyanazon fajtához tartozó, fajtatiszta tenyészállatok bejegyzését engedélyezi egy adott fajta törzskönyvének fő szakaszába.
(4)
A szarvasmarhafélék törzskönyvekbe való bejegyzésére vonatkozó követelményeknek azonban figyelembe kell venniük az új fajták kitenyésztésének különleges helyzetét. Egy új fajta kitenyésztése azt eredményezheti, hogy más fajtákhoz tartozó állatokat is be kell jegyezni a törzskönyv fő szakaszába.
(5)
Emiatt az új törzskönyv létrehozásakor szükségszerű eltérést biztosítani attól a szabálytól, mely szerint csak az ugyanazon fajtához tartozó, fajtatiszta tenyészállatok bejegyzése engedélyezhető egy adott fajta törzskönyvének fő szakaszába. A létrehozás időtartamát a tenyésztő egyesületek vagy szövetségek tenyésztési programjában kell meghatározni. Egy meglévő fajta nevével való összetévesztés elkerülése érdekében megkülönböztető nevet kell adni az új fajtának.
(6)
A meglévő fajták fokozatos javítása céljából a 84/419/EGK határozat lehetővé teszi a más fajtához tartozó vagy a nem fajtatiszta nőstényeknek a törzskönyv kiegészítő szakaszába való felvételét. Génjeik csak nőstény utódjaikon keresztül juthatnak be a fő szakaszba.
(7)
Annak érdekében, hogy nagyobb rugalmasságot kapjanak az elismert tenyésztő egyesületek, a hímek fő szakaszba történő felvételét is lehetővé kell tenni. A fajta nem ellenőrzött genetikai változásainak elkerülése érdekében génjei csak a nőstény utódokon keresztül juttathatók be a fő szakaszba.
(8)
Az azonos fajtához tartozó állatok törzskönyvei kölcsönös elismerésének biztosítása, valamint a vásárlóknak a tenyészállatokról és azok csíratermékeiről való tájékoztatása érdekében a hivatalosan elismert tenyésztő egyesületek és szövetségek belső szabályzatainak egyértelműen fel kell tüntetniük a fajta nevét, új fajta esetében pedig a létrehozási időtartamot.
(9)
Ezen kívül a szarvasmarhák azonosítási és nyilvántartási rendszerének létrehozásáról, továbbá a marhahús és marhahústermékek címkézéséről, valamint a 820/97/EK tanácsi rendelet hatályon kívül helyezéséről szóló, 2000. július 17-i 1760/2000/EK tanácsi rendeletre (4) történő megfelelő utalásokat kell felvenni az egyesületek és szövetségek elismerésére, valamint a törzskönyvekbe való bejegyzésre vonatkozó követelmények közé.
(10)
Az e határozatban előírt intézkedések összhangban vannak az Állattenyésztés-technológiai Állandó Bizottság véleményével,
ELFOGADTA EZT A HATÁROZATOT:
1. cikk
A 84/247/EGK határozat melléklete e határozat mellékletének megfelelően módosul.
2. cikk
A 84/419/EGK határozat a következőképpen módosul:
1.
Az 1. cikk helyébe a következő szöveg lép:
„1. cikk
(1) Ahhoz, hogy egy állat bekerüljön a fajtájának megfelelő törzskönyv fő szakaszába:
a)
ugyanazon fajtához tartozó törzskönyv fő szakaszába felvett szülőktől és nagyszülőktől kell származnia;
b)
az 1760/2000/EK európai parlamenti és tanácsi rendeletnek (5), valamint a rendelet végrehajtásához elfogadott szabályoknak megfelelően kell azonosítani és nyilvántartásba venni;
c)
a törzskönyv szabályaival összhangban megállapított származási lappal kell rendelkeznie.
(2) Az (1) bekezdés a) pontjától eltérően a fajtatiszta tenyészállatok vagy a más fajtához tartozó fajtatiszta tenyészállatok leszármazottai közvetlenül bekerülhetnek egy új törzskönyv fő szakaszába egy új fajta törzskönyvének létrehozási időtartama alatt.
Egy új fajta kitenyésztésének időtartamát a tenyésztő egyesületek vagy szövetségek tenyésztési programjában kell meghatározni az illetékes hatóságok felügyelete, illetve egyetértése mellett, a 84/247/EGK határozattal összhangban. Egy meglévő fajta nevével való összetévesztés elkerülése érdekében eltérő nevet kell adni az új fajtának.
(3) Amennyiben egy állat bekerül az új törzskönyv fő szakaszába, és az állat vagy annak valamelyik szülője már szerepel egy másik meglévő törzskönyvben, utalni kell a névre, mely abban a meglévő törzskönyvben szerepel, melybe az állatot vagy szülőjét az állat születésekor először felvették, és be kell jegyezni az eredeti törzskönyvi számot is.
2.
A 3. cikk (1) és (2) bekezdésében a „nőstény” szót felváltja az „állat” szó.
3. cikk
Ezt a határozatot az Európai Unió Hivatalos Lapjában való kihirdetését követő hetedik naptól kell alkalmazni.
4. cikk
Ennek a határozatnak a tagállamok a címzettjei.
Kelt Brüsszelben, 2007. május 29-én.

Labels: 7
12
6